Document ID: /roh_data/filtered/fineweb-2-filterrobots_roh.jsonl.gz/25373

Stan Wawrinka cuntanscha per la terza giada en sia carriera suenter il 2014 ed il 2015 il mezfinal da l'Australian Open. Il Svizzer da 31 onns ha gudagnà sia partida cunter Jo-Wilfried Tsonga senza difficultads pli grondas. Tsonga è il numer 12 dal mund.
L'onn 2014 ha Wawrinka gudagnà il turnier. En il final ha el battì il Spagnol Rafael Nadal. L'onn suenter ha el pers il mezfinal cunter il Serb Novak Djokovic.
Duel svizzer pussaivel
Sche Roger Federer gudogna sia partida cunter il Tudestg Mischa Zverev (cumenza mardi las 9:00), vegni la gievgia tar il duel svizzer tranter Wawrinka e Federer en il mezfinal dal turnier da Grand Slam a Melbourne.
RR novitads 08:00